CELEX: 62021TN0480
Language: et
Date: 2021-08-09 00:00:00
Title: Kohtuasi T-480/21: 9. augustil 2021 esitatud hagi – British Airways versus komisjon

27.9.2021   
            
            
               ET
            
            
               Euroopa Liidu Teataja
            
            
               C 391/23
            
         
      9. augustil 2021 esitatud hagi – British Airways versus komisjon
      (Kohtuasi T-480/21)
      (2021/C 391/32)
      Kohtumenetluse keel: inglise
      
         Pooled
      
      
         Hageja: British Airways plc (Harmondsworth, Ühendkuningriik) (esindajad: advokaadid A. Lyle-Smythe ja R. O’Donoghue)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  kohustada komisjoni viivitamatult maksma viivise summat, mis vastab viivisele 104 040 000 eurolt Euroopa Keskpanga (EKP) refinantseerimismääras, millele lisandub 3,5 protsendipunkti ajavahemikult 14. veebruar 2011 kuni 8. veebruar 2016 (pärast juba makstud nn garanteeritud tootluse mahaarvamist), või teise võimalusena määras, mida Euroopa Kohus peab asjakohaseks.
               
            
                  —
               
               
                  kohustada komisjoni maksma liitintressi (või teise võimalusena viivist) viivise summalt (või muult summalt, mida Euroopa Kohus kohustab komisjoni maksma vastavalt eelmisele taandele) EKP refinantseerimismääras, millele lisandub 3,5 protsendipunkti või muus määras, mida Euroopa Kohus peab asjakohaseks.
               
            
                  —
               
               
                  tühistada komisjoni 30. aprilli ja 21. juuli 2021. aasta kirjades sisalduv otsus keelduda eelmainitud summade maksmisest, ja tunnistada see otsus tühiseks ex tunc.
               
            
                  —
               
               
                  mõista hageja kohtukulud välja komisjonilt.
               
            
         Väited ja peamised argumendid
      
      Hageja esitab hagi põhjenduseks neli väidet.
      
                  —
               
               
                  Esimene väide, et British Airwaysil on õigus nõuda viivise maksmist ELTL artikli 266 alusel esitatud hagiga, kuna komisjon oli Üldkohtu kohtuotsuse T-48/11 täitmise raames kohustatud selle summa maksma.
               
            
                  —
               
               
                  Teine väide, et British Airwaysil on teise võimalusena õigus nõuda viivise maksmist ELTL artikli 266 teise lõigu, artikli 268 ja artikli 340 alusel esitatud lepinguvälise vastutuse tuvastamise hagiga.
               
            
                  —
               
               
                  Kolmas väide, et British Airwaysil on igal juhul õigus nõuda liitintressi maksmist ELTL artikli 266 esimese lõigu alusel või teise võimalusena selle artikli teise lõigu, artikli 268 ja artikli 340 alusel, summalt, mis oleks pidanud talle makstama 8. veebruaril 2016.
               
            
                  —
               
               
                  Neljas väide, et komisjoni keeldumine viivise ja liitintressi maksmisest, mis on kirjas tema 30. aprilli 2021. aasta (1) ja 2. juuli 2021. aasta (2) kirjades, tugineb aluslepingute (st ELTL artikli 266) ja/või liidu õiguse üldpõhimõtete rikkumisele, mille kohaselt peavad liidu institutsioonid meetme tühistanud kohtuotsuse järel tegema tagasimakse. Hageja väidab seega, et otsus tuleb tühistada vastavalt ELTL artiklile 263.
               
            
         (1)  Komisjoni 30. aprilli 2021. aasta kiri, mis on adresseeritud hagejale.
      
         (2)  Komisjoni 2. juuli 2021. aasta kiri, mis on adresseeritud hagejale (Ref. ARES(2021)4317994)